Wikipedia / Gage Skidmore  Is- Senat Amerikan ivvota biex jitkompla l-proċess ta' impeachment fil-konfront tal-eks President Amerikan Donald Trump. B'56 vot favur u 44 kontra, s-Senat ivvota biex is-smigħ tal-Impeachment jitkompla b'diversi senaturi Republikani jivvutaw favur din il-miżuri. Id-difiża ta' Trump sostniet li l-eks President ma jistax jiffaċċja s-smigħ wara li spiċċa mill-kariga tiegħu. Trump qed jiġi akkużat li nċita nsurrezzjoni jiġifieri vjolenza kontra l-awtoritajiet Amerikani meta xi partitarji tiegħu ħabtu għall-kungress Amerikan ix-xahar li għadda. Eluf inġabru b'appoġġ għall-istqarrijiet foloz li kien l-elezzjoni Amerikana ġiet imbagħbsa u Trump kien mċaħħad mir-rebħa oħra elettorali. Il-prosekuzzjoni mmexxija mid-Demokratiċi fetħet il-każ tat-Tlieta li għaddew billi turi silta mid-diskors ta' Trump u xeni mid-diżastru li ħolqu l-partitarji tiegħu. "Din hi kriminalità gravi u reat," qal Jamie Raskin mill-Istat ta' Maryland. "Jekk dan mhux każ ta' impeachment allura ma jeżisti l-ebda każ ieħor li jimmeritah l-Impeachment."